Tomas Bohr
Tomas Bohr (født 20. marts 1953) er en dansk fysiker og professor i biofysik og fluider på DTU Fysik på Danmarks Tekniske Universitet. Han har arbejdet med kaos, turbulens, statistisk mekanik, ikke-lineære fluider og biofluiddynamik.

Karriere 
Bohr blev uddannet cand.scient. fra Københavns Universitet i 1980, og læste efterfølgende en ph.D. samme sted, som han færdiggjorde i 1983. Han var ansat som postdoc på Laboratory of Atomic and Solid State Physics,
på Cornell University i Ithaca, USA fra 1983-1985. Han kom herefter tilbage til Danmark, hvor han blev ansat som adjunkt på Fysisk Laboratorium I på H.C. Ørsted Institutet på Københavns Universitet. I 1987 blev han lektorstipendiat på Niels Bohr Institutet. I 1990 blev han udnævnt som Hallas Møller-lektor samme sted

Fra 1995-1998 var han forskningslektor på Niels Bohr Institutet, og i 1998 blev han dr.scient. fra KU med afhandlingen Studies in Turbulent Dynamical Systems . Han blev herefter ansat som professor på Institut for Fysik på DTU.

Han har været medlem af Videnskabernes Selskab siden 2006. I 2009 blev han Fellow af American Physical Societys afdeling for fluiddynamik.

Privatliv 
Han er barn af den danske fysiker og nobelprismodtager Aage Bohr og barnebarn af den danske fysiker og nobelprismodtager Niels Bohr.

Han har tre børn fra hhv. 1982, 1986 og 1992.

Bibliografi 
 Bevægelsens Uberegnelige Skønhed. Om kaos., Gyldendal 1992
 Dynamical Systems Approach to Turbulence, Cambridge 1998 (medforfatter)

Udvalgte artikler
 Jensen MH, Bak P, Bohr T (1984) "Transition to chaos by interaction of resonances in dissipative" systems. Physical Review A 30: 1. Circle maps: 1960-1969, 2: Josephson-junctions... 1970-1981
 Bohr T, Dimon P, Putkaradze V (1993) "Shallow water approach to the circular hydraulic jump". Journal of Fluid Mechanics 254: 635-648
 Ellegaard C, Hansen AE, Haaning A, Hansen K, Marcussen A, Bohr T, Hansen JL, Watanabe S (1998) "Creating corners in kitchen sinks". Nature 392: 767-768
 Tophøj L, Mougel J, Bohr T, Fabre D (2013) "Rotating Polygon Instability of a Swirling Free Surface Flow". Physical Review Letters 110: 194502(5)
 Jensen KH, Berg-Sørensen K, Bruus H, Holbrook NM, Liesche J, Schulz A, Zwieniecki MA, Bohr T (2016) "Sap flow and sugar transport in plants". Reviews of Modern Physics 88: 1-63

Referencer 

Alumni fra Københavns Universitet
Professorer fra Danmarks Tekniske Universitet
Fysikere fra Danmark
Tomas
Medlemmer af Videnskabernes Selskab